કાલ આ બધું રોહિત પાસેથી એક ફૉમ્યુર્લા મેળવવા માટે કરી રહ્યો છે. રોહિતને તેની શક્તિ જાદુ નામના પરગ્રહવાસીએ આપી હતી. જાદુમાં રહેલી અપાર શક્તિઓ તેનામાં કઈ રીતે આવી એનું સંશોધન કરતાં રોહિતને એ શક્તિ સામાન્ય માણસમાં કેવી રીતે લાવી શકાય એની ખબર પડી ગઈ છે. રોહિત આ ફૉમ્યુર્લાનો ઉપયોગ માનવસમાજના હિતમાં કરવા માગે છે, જ્યારે કાલ એનો ઉપયોગ કરીને દુનિયા પર રાજ કરવા માગે છે. કાલ રોહિત પાસે એવી શરત રાખે છે કે જો તે જાદુની ફૉમ્યુર્લા કાલને આપી દે તો પોતે ફેલાવેલા વાઇરસનું ઍન્ટિડોટ એટલે કે એ વાઇરસનું મારણ આપી દે, જેથી લોકો મરતા અટકે. જો રોહિત એ ફૉમ્યુર્લા આપી દે તો પૃથ્વી પર કાલનો કબજો થઈ જાય અને જો તે ફૉમ્યુર્લા ન આપે તો કાલ પૃથ્વી પર રહેલી વસાહતનો નાશ કરી નાખે. હવે પૃથ્વી અને લોકોને બચાવવાની જવાબદારી માત્ર ક્રિશ પર જ નહીં, પણ રોહિત પર પણ આવી જાય છે.